Tabiatni muhofaza qilish davlat muassasasi shaklidagi Kitob geologiya milliy tabiat bog‘ini tashkil etish to‘g‘risida

O‘zbekiston Respublikasi Davlat geologiya va mineral resurslar qo‘mitasining Kitob davlat geologiya qo‘riqxonasi davlat muassasasi hududidagi asrlar davomida shakllangan noyob tabiat yodgorliklari hamda devon davriga mansub xalqaro e’tirof etilgan “Zinzilban” kesmasining geologiya fanida tutgan o‘rni va mavqeyini yanada mustahkamlash, shuningdek, hududning geoturizm va iqtisodiy salohiyatini yanada oshirish maqsadida:
 1. O‘zbekiston Respublikasi Davlat geologiya va mineral resurslar qo‘mitasi, Ekologiya va atrof muhitni muhofaza qilish davlat qo‘mitasi, Turizmni rivojlantirish davlat qo‘mitasining Qashqadaryo viloyati Kitob tumanidagi Kitob davlat geologik qo‘riqxonasi davlat muassasasi negizida tabiatni muhofaza qilish davlat muassasasi shaklidagi Kitob geologiya milliy tabiat bog‘ini tashkil etish to‘g‘risidagi taklifi ma’qullansin.
 2. O‘zbekiston Respublikasi Vazirlar Mahkamasi ikki hafta muddatda O‘zbekiston Respublikasi Davlat geologiya va mineral resurslar qo‘mitasi tasarrufidagi Kitob davlat geologiya qo‘riqxonasi davlat muassasasi negizida tabiatni muhofaza qilish davlat muassasasi shaklidagi Kitob geologiya milliy tabiat bog‘ini tashkil etish bo‘yicha Hukumat qarorini qabul qilsin.
 3. O‘zbekiston Respublikasi Prezidentining ayrim qarorlariga ilovaga muvofiq o‘zgartirishlar kiritilsin.
 4. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. O‘zbekiston Respublikasi Prezidentining 2017-yil 16-iyundagi PQ-3067-son qarori bilan tasdiqlangan O‘zbekiston Respublikasi Prezidenti va O‘zbekiston Respublikasi Hukumatining qarorlariga asosan davlat tasarrufidan chiqariladigan va xususiylashtiriladigan davlat mulki obyektlari ro‘yxatining 165-bandidagi “Kitob davlat geologiya qo‘riqxonasi” DUK” so‘zlari “Kitob geologiya milliy tabiat bog‘i” tabiatni muhofaza qilish davlat muassasasi” so‘zlari bilan almashtirilsin.
 2. O‘zbekiston Respublikasi Prezidentining 2018-yil 1-martdagi “O‘zbekiston Respublikasi Davlat geologiya va mineral resurslar qo‘mitasi faoliyatini tubdan takomillashtirish chora-tadbirlari to‘g‘risida”gi PQ-3578-son qaroriga 4-ilovadagi ”Kitob Davlat geologiya qo‘riqxonasi” so‘zlari “Kitob geologiya milliy tabiat bog‘i” tabiatni muhofaza qilish davlat muassasasi” so‘zlari bilan almashtirilsin.